གཅོད་ཀྱི་སྨོན་ལམ་མདོར་བསྡུས་བཞུགས་སོ། །
ན་མོ་གུ་རུ་དེ་བ་ཌཱ་ཀི་ནཱི་བྷྱཿ དེ་ལྟར་སྣང་སྟོང་སྒྱུ་མའི་རྣལ་འབྱོར་གྱིས། །
ཐབས་ཤེས་ཟུང་འབྲེལ་ལམ་བཟང་ལ་འབད་པའི། །ཚོགས་གཉིས་ཟླ་ཟེར་འཐུངས་
།སྐྱེ་འཕྲེང་ཀུན་
བའི་ཀུནྡ་ལྟར། །རབ་དཀར་ཀུན་གསལ་ཕ་མཐའ་འཆིང་བ་དེས།
ཏུ་དལ་བརྒྱད་འབྱོར་བཅུའི་རྟེན། །ཐོབ་ཅིང་བཤེས་གཉེན་དམ་པས་རྗེས་བཟུང་སྟེ།
།ཚད་ལ་མ་ནོར་མདོ་སྔགས་ལམ་རིམ་དོན། །རྙེད་ནས་སྒྲུབ་པ་སྙིང་པོར་བྱེད་པར་
ཤོག །ཁྱད་པར་ཟབ་ལམ་གཅོད་ཀྱི་ཉམས་ལེན་ལ། ། ཐོས་དང་བསམ་པས་སྒྲོ་
འདོགས་ལེགས་མཆོད་ནས། །འདི་སྣང་ཞེན་མེད་འགྲོ་ལུགས་རྣམ་པ་བཞིས། །
འཇིགས་རུང་གཉན་ཁྲོད་འགྲིམ་པའི་གདེངས་ལྡན་ཤོག །དེར་ནི་ཟིལ་གནོན་ཏིང་
འཛིན་རྣམ་གསུམ་གྱིས། །གནས་དང་ལྷ་འདྲེ་བདག་ཉིད་དཔའ་བཀོང་སྟེ།
།སྐྱབས་
སེམས་ཚད་མེད་བཞི་ལྡན་ཉམས་བསྟར་བས། ། བསྟན་དང་ཐེག་མཆོག་ཆོས་སྒོར་
ཚུད་པར་ཤོག །ཕུལ་བྱུང་ཞིང་གི་དམ་པ་བླ་མ་ལྷར། །དད་ཅིང་གུས་པས་རྣམ་
བདུན་མཎྜལ་བཅས། །ཕུལ་ནས་གདུང་ཤུགས་དྲག་པོས་གསོལ་བཏབ་མཐུས། །
སྒྲིབ་བྱང་ཚོགས་རྫོགས་བྱིན་རླབས་འཇུག་པར་ཤོག །འགྲོ་ཀུན་དྲིན་ཅན་ཕ་མར་ངོ་
ཤེས་ནས། །བདག་གཞན་བརྗེ་བའི་བྱང་ཆུབ་སེམས་མཆོག་གིས། །གཅེས་ཤིང་
ཕངས་པའི་ཤ་ཁྲག་པགས་རུས་ཚོགས། །བྱིན་པས་ཚིམ་ཞིང་དྲིན་ལན་ཁྱེར་བར་ཤོག
།འདྲེ་གདོན་བླ་མ་ལྷ་ཡི་རྣམ་འཕྲུལ་དུ། །རྟོགས་ནས་བེམ་ལུས་ཟག་མེད་ཡེ་ཤེས་
ཀྱི། །བདུད་བརྩིར་བསྒྱུར་ཏེ་ཕུལ་བས་རབ་དགྱེས་ནས། །བྱིན་རླབས་དངོས་གྲུབ་
ཆར་གྱིས་ཚིམ་པར་ཤོག །སྟོན་མཆོག་ཟས་གཙང་སྲས་པོའི་རྗེས་ཞུགས་ཏེ། །ལུས་
དང་ལོངས་སྤྱོད་དགེ་ཚོགས་ཉམ་ཐག་འགྲོར། །བཏང་ནས་སྡིག་སྒྲིབ་རྒྱུ་འབྲས་སྙིང་
དབུས་སུ། །བླངས་པས་གཅེས་འཛིན་ཁོང་སྐྲན་ཐོན་པར་ཤོག །ཆོས་བརྒྱད་སྤྲོས་
པས་དབེན་པའི་དུར་ཁྲོད་དུ། །ལྷན་སྐྱེས་བདེ་སྟོང་རོལ་བའི་གར་བསྒྱུར་ཞིང་། །
160

རྟེན་འབྱུང་ སྐྱེ་ བ་མེད་ པའི་ ཕཊཿཀྱི་སྒྲས། ། བདག་འཛིན་ འགོད་པོའི་ཀླད་ པར་
འགེམས་པར་ཤོག །ཕྱི་ནང་གསང་བའི་ཚོར་ལྷོངས་རྣམ་འགྱུར་ལ། །རེ་ཞིང་དོགས་
པའི་འཁུ་འཕྲིག་རབ་སྤངས་ཏེ། ། ཐབས་ཤེས་ཟུང་འབྲེལ་ལམ་བཟང་རྩེ་གཅིག་
ཏུ། །བསྒོམས་པས་བདུད་བཞིའི་གཡུལ་ལས་རྣམ་རྒྱལ་ཤོག །མཚན་དཔེའི་སྐུ་དང་
རྨད་བྱུང་མཁྱེན་རྩེའི་ཐུགས། །ཟུང་དུ་འཇུག་པའི་གོ་འཕང་མངོན་གྱུར་ཚེ། །རང་
ཉིད་གང་ལ་གནས་པའི་ཕུན་ཚོགས་དེར། །མ་རྒན་འདྲེ་གདོན་མ་ལུས་འགོད་པར་
ཤོག །མཆོག་གསུམ་བྱིན་རླབས་དྲང་སྲོང་བདེན་མཐུ་དང༌། །ཆོས་ཉིད་རྣམ་དག་རྒྱུ་
འབྲས་མི་བསླུ་ཞིང༌། །བདག་གི་ལྷག་བསམ་དཀར་བའི་བདེན་པའི་མཐུས། །ཇི་
ལྟར་སྨོན་བཞིན་འགྲུབ་པའི་བཀྲ་ཤིས་ཤོག །ཅེས་ཟབ་ལམ་སྤྱོད་ཀྱི་སྨོན་ཚིག་མདོར་
བསྡུས་པ་འདི་ནི་ལྕགས་སྤྲེ་སྨྲོན་ཟླ་བའི་ཡར་ཚེས་རྒྱལ་བ་དང་པོའི་ཉིན་དགེ་སློང་
དབང་ཕྱུག་ཆོས་བཟང་གིས་ཐོས་བྱུང་དུ་བྲིས། །
161